ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 ส.ค. 2558

สรุปภาวะตลาดภาคเช้า : SET ลงต่อ – SET โดน Sentiment ลบจากตลาดหุ้นต่างประเทศ ซึ่งเข้าสู่ช่วงปรับฐาน ปรับลงกันถ้วนหน้าในระดับถึง 4-8% กดดันให้ SET ปรับตัวลงต่อ บดบังปัจจัยหนุนเดียวในขณะนี้ และดู SET ยังไม่ตอบรับปัจจัยบวกเรื่องมาตรการกระตุ้นเศรษฐกิจของครม.ชุดใหม่ ซึ่งน่าจะได้เห็นอย่างเป็นทางการในสัปดาห์นี้ ทั้งนี้ SET ปิดตลาดที่ระดับ 1313.18 จุด -52.43 จุด ด้วยมูลค่าซื้อขายเพิ่มขึ้นสู่ 3.3 หมื่นลบ. กลุ่มหลักต่างปิดลบ โดยพลังงาน, ICT และแบงก์ ปิดลบ -5.0%, -3.9% และ -3.7% ตามลำดับ
กลยุทธ์ที่แนะนำ : ช่วงบ่าย: ตามช่วงแนวรับ 1310 ไปจนถึงแนวจิตวิทยา 1300 จุด เพื่อลุ้นการรีบาวด์สลับขึ้นมาได้บ้าง โดยมีแนวต้านระยะสั้นช่วง 1330-1340 จุด ท่ามกลางตลาดหุ้นหลักทั่วโลก ซึ่งเข้าสู่ช่วงปรับฐาน ขณะที่ปัจจัยในประเทศ รอความหวังเดียวจากมาตรการกระตุ้นเศรษฐกิจของครม.ชุดใหม่ ซึ่งเริ่มเปรยออกมาบ้างแล้ว หลังวันนี้เริ่มปฎิบัติหน้าที่เป็นวันแรก กลยุทธ์ การเก็งกำไร เหมาะกับผู้รับความเสี่ยงได้สูง ส่วนการซื้อลงทุน น่าซื้อเก็บบริเวณ 1300-1320 จุด